Plakkers klóú aan plaas ondanks hofbevel - Afrika - Republikein
03 September 2018 | Afrika
Jeanne-Marié Versluis – Ten spyte van 'n uitsettingsbevel teen plakkers wat 'n swart boer met AfriForum se hulp bekom het, het nóg invallers gister op sy plaas naby Pretoria toegesak.
Volgens hom sou die balju en polisie waarskynlik vanoggend probeer om die uitsettingsbevel uit te voer.
As die besetters weier om pad te gee en dit help nie om die polisie daar te hê nie, sal die hulp van die Rooimiere dalk ingeroep word, het Cameron gister gesê.
Vroeër die week was daar sowat 30 hutte. Die besetters vra R500 vir 'n "woonerf" en R1 000 vir 'n "sake-erf". Dit word vanuit 'n gehuggie wat as 'n "kantoor" beskryf word "verkoop".